b'\n_START_ARTICLE_\nJohn Flinkenberg\n_START_PARAGRAPH_\nJohn Rafael Flinkenberg (15. maaliskuuta 1896 Vaasa \xe2\x80\x93 2. joulukuuta 1960 Helsinki) oli suomalainen, olympialaisissakin kilpaillut purjehtija._NEWLINE_Flinkenberg sijoittui olympialaisten Louhi-luokassa 14:nneksi "Xantippa"-veneen kipparina Melbournessa 1956. H\xc3\xa4n oli tuolloin 60 vuoden ja kahdeksan kuukauden ik\xc3\xa4inen ja h\xc3\xa4n on kaikkien aikojen vanhimpana olympialaisiin osallistunut suomalaisurheilija._NEWLINE_Flinkenbergill\xc3\xa4 on useita voittoja muun muassa Sandhamnin regatasta. Seuratasolla h\xc3\xa4n edusti Helsingfors Segels\xc3\xa4llskapia, jonka kommodorina h\xc3\xa4n toimi toistakymment\xc3\xa4 vuotta.'